b"\n_START_ARTICLE_\nKafr Abbush\n_START_SECTION_\nHist\xc3\xb2ria\n_START_PARAGRAPH_\nS'hi ha trobat cer\xc3\xa0mica d'\xc3\xa8poca bizantina.\n_START_SECTION_\n\xc3\x88poca otomana\n_START_PARAGRAPH_\nEl poble va ser incorporat a l'Imperi Otom\xc3\xa0 amb la resta de Palestina en 1517. En 1596, en els registres d'impostos otomans hi apareix sota el nom d'Abbus, situada a la n\xc3\xa0hiya de Bani Sa'b, al sanjak de Nablus. Tenia una poblaci\xc3\xb3 de 19 llars musulmanes. Pagaven un impost fix del 33.3% en productes agr\xc3\xadcoles, incloent blat, ordi, cultius d'estiu, oliveres, cabres i ruscs, a m\xc3\xa9s d'ingressos ocasionals i una premsa per a oli d'oliva o xarop de ra\xc3\xafmp; un total de 4.974 ak\xc3\xa7e._NEWLINE_En 1882 el Survey of Western Palestine (SWP) de la Palestine Exploration Fund va descriure Kafr Abbush com \xc2\xabuna vila de pedra de grand\xc3\xa0ria moderada, en pendent arrodonit, amb unes poques oliveres. \xc3\x89s subministrat per cisternes. El s\xc3\xb2l \xc3\xa9s molt accidentat a prop d'ell.\xc2\xbb\n_START_SECTION_\n\xc3\x88poca del Mandat Brit\xc3\xa0nic\n_START_PARAGRAPH_\nSegons el cens organitzat en 1922  per les autoritats del Mandat Brit\xc3\xa0nic, Kafr Abbush tenia una poblaci\xc3\xb3 de 263 musulmans, incrementats en el cens de Palestina de 1931 a 360 persones, tots musulmans, vivint en 33 cases._NEWLINE_En 1945 la poblaci\xc3\xb3 de Kafr Abbush era de 480 musulmans, amb 4,923 d\xc3\xbanams de terra segons un cens oficial de terra i poblaci\xc3\xb3. D'aquests, 952 d\xc3\xbanams eren plantacions i terra de rec, 1,047 eren usats per cereals, mentre que 11 d\xc3\xbanams eren s\xc3\xb2l edificat.\n_START_SECTION_\nDespr\xc3\xa9s de 1948\n_START_PARAGRAPH_\nDespr\xc3\xa9s de la de la Guerra araboisraeliana de 1948, i despr\xc3\xa9s dels acords d'Armistici de 1949, Kafr Abbush va restar en mans de Jord\xc3\xa0nia. Despr\xc3\xa9s de la Guerra dels Sis Dies el 1967, ha estat sota ocupaci\xc3\xb3 israeliana"